Hádegisfundur átakshóps í atvinnumálum á morgun Átakshópur um atvinnumál í Borgarbyggð boðar til opins fundar með Fjárfestingastofu á morgun , fimmtudaginn 10. desember kl. 12:00 í Menntaskóla Borgarfjarðar . Þar mun Þórður Hilmarsson framkvæmdastjóri Fjárfestingastofu segja frá möguleikum í fjárfestingum erlendra aðila , hvað þurfi til og hvað Fjárfestingastofa er að skoða um þessar mundir . Spurt verður hvort það sé eitthvað sem er áhugavert fyrir Borgarfjörð og íbúa Borgarbyggðar . Hægt verður að kaupa súpu og brauð á staðnum .